Aalborg Stiftstidende, 1839-05-23
Vi berettede nylig, paa hvilken curis Maade man i Hamborg paa Gaderne falbød vor feirede Dandserinde, Jfr. Grahns Portrait. Ove Thomsens Avis meddeler dette Curiosum i Originalen. De Ord, hvormed en lille Jøde, der ogsaa havde et betydeligt Antal Exemplarer, bød dette til Salg, løde nemlig saaledes: "Hier fir ahn Schilling die grausse Sangerin, die heit Abend in Alt natanzt; das Bild ist ein Liiedor werth, wenn auch ein Gran daran fehlt." Aalborg, den 23de Mai. En skjøn Fest havde igaar fremkaldt en almindelig og livlig Bevægelse i vor By. Med lige Hjertelighed og Høitidelighed feiredes nemlig vor høitagtede Medborgers, Oberst, Ridder Christian Frederik von Gruners Jubilæum, i Anledning af hans 50aarige Tjenestetid. Den af Regimentets Musikcorps samlet udførte Reveille - hedder det i en os tilstillet velvillig Meddelelse – forkyndte Dagens Festlighed. Underofficeerscorpset bragte dets hædrede Foresatte senere Kl. 6 deres Hyldest ved at afsynge følgende til dette Øiemed af Hr. Pastor Boesen forfattede Sang: Svunden er Nattens Blund - Festlige Morgenstund, Lys med din Glands! Bort med hvert Suk og Savn Aaben staaer Brødres Favn - Gruner, omkring dit Navn Blomstrer vor Krands. J Hildurs Leeg din Vaar, Ja selv halvhundred Aar Muntert gik hen - Aarene kom og svandt – stedse du Hierter vandt, Unge og Gamle fandt J dig en Ven. Fieldet har trodset Tid – Selv under Jssen hvid Brænder en Jld: For Drot og Danmark varm Blusser den i din Barm, Fri uden Nag og Harm Flammer den mild. Thi skal vor Morgensang, Festlige Jubelklang, Glad tone ud! Kraft, Hæder, Hjertefred, Blomstre omkring dit Fied, Tro, som vor Kjærlighed! Signe dig Gud, Kl. 10 overbragtes Jubeloldingen, ved en af Officeercorpset og Mellemstaben udvalgt Deputation, en af Hr. Guldsmed Ørsness smukt forarbeidet, indvendigt forgyldt Sølv=Pokal. Paa den øverste Deel af Pokalen var anbragt Modtagerens Navn og paa den modsatte Side "det tredie jydske Jnfanteri-Regiment. Samtlige Giveres Navne fandtes paa de Palmetter, der danne Foreningen imellem Skaalen, og Foden, paa hvilken sidste var graveret "Af Høiagtelse og Hengivenhed. Det er med disse Følelser, dem den Hædrede i sin lange Tjenestetid stedse har vidst at vedligeholde hos enhver af sine Undergivne, at Deputationen i dens Kammeraters Navn overrakte hiin Gave, som de ønskede han vilde bevare som et Minde om det Regiment, i hvilket Obersten har begyndt og uafbrudt fortsat sin militaire Lobebane. Kl. 11 1 opmarscherede Regimentets tjenstgiørende Styrke, formeret en Bataillon, i revuemæssig Paaklædning foran Oberstens Bopæl. Efterat den Hædrede var bleven modtagen med militair Honneur, tolkede Regimentets Commandeur, Hr. Kammerherre, Oberst von Moltke, i en hjertelig Tale, hans dybe Erkjendelse af Jubeloldingens høi Værd som Menneske og Kriger, en Erkjendelse, der deeles af Enhver, der har været Vidne til hans retskafne Vandel, og sluttede med de inderligste Ønsker for hans fremtidige Held. Under Modtagelsen af de varmeste Lykønskninger fra de talrigt forsamlede Civile og Militaire, udtrykte Obersten med synlig Bevægelse sit Hjertes fulde Tak. Høitideligheden endtes ved Paradens Forbidefilering. "Om Aftenen udfortes Tappenstregen af Janitscharmusikken.